Държавен вестник, бр. 102, 2015 г., стр. 214

СТР.  214	
Д Ъ Р Ж А В Е Н  В Е С Т Н И К 	
БРОЙ  102
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА ОКОЛНАТА СРЕДА И ВОДИТЕ
ЗАПОВЕД № РД-823
от 8 декември 2015 г.
На основание чл. 110 във връзка с чл. 109, ал. 1 
от Закона за биологичното разнообразие (ЗБР) с 
цел опазване на вековни дървета: 
1. Обявявам за защитени следните вековни 
дървета:
1.1. Летен дъб (Quercus robur) на възраст над 
300 години с височина около 21 м, обиколка на 
ствола (на височина 1,50 м) – 8 м, намиращ се 
в поземлен имот № 000016 съгласно картата на 
възстановената собственост за землището на с. 
Баничан, ЕКАТТЕ 02600, община Гоце Делчев, 
област Благоевград. Вековното дърво е с коорди­
нати X= 226945,068, Y= 4615223,107, в координатна 
система БГС 2005 г.
1.2. Летен дъб (Quercus robur) на възраст около 
300 години с височина около 24 м, обиколка на 
ствола – 3,20 м, намиращ се в поземлен имот 
№ 180187 съгласно картата на възстановената 
собственост за землището на с. Гняздово, ЕКАТТЕ 
15268, община Кърджали, област Кърджали. 
Вековното дърво е с координати X=378997,9363, 
Y= 4612184,751, в координатна система БГС 2005 г.
2. Забранявам изкореняването, отсичането, 
кастренето, чупенето на клони, нараняването на 
стъблата и всякакви други действия, които биха 
довели до унищожаване, увреждане или влоша­
ване на физиологичното състояние на дърветата.
3. Обектите да се впишат в регистрите по 
чл. 113, ал. 1 ЗБР.
4. РИОСВ – Благоевград, и РИОСВ – Хасково, 
да осигурят обозначаването на вековните дървета.
5. Нарушителите на тази заповед носят админи­
стративнонаказателна отговорност съгласно дейст­
ващото законодателство на Република България.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър: 
Ив. Василева
8295
ЗАПОВЕД № РД-825
от 8 декември 2015 г.
На основание чл. 110 във връзка с чл. 109, 
ал. 1 от Закона за биологичното разнообразие 
(ЗБР) с цел опазване на вековно дърво: 
1. Обявявам за защитено дърво космат дъб 
(Quercus pubescens) на възраст около 300 години 
с височина около 16 м, обиколка на ствола – 4,3 
м, намиращ се в местност Суроварица, поземлен 
имот № 045001 съгласно картата на възстановената 
собственост за землището на с. Брезнишки извор, 
ЕКАТТЕ 06313, община Брезник, област Перник. 
Вековното дърво е с координати X=158391,4895, 
Y=4738709,33 в координатна система БГС 2005 г.
2. Забранявам изкореняването, отсичането, 
кастренето, чупенето на клони, нараняването на 
стеблото и всякакви други действия, които биха 
довели до унищожаване, увреждане или влоша­
ване на физиологичното състояние на дървото.
3. Обектът да се впише в регистрите по чл. 113, 
ал. 1 от Закона за биологичното разнообразие.
4. РИОСВ – Перник, да осигури обозначава­
нето на вековното дърво.
5. Нарушителите на тази заповед носят адми­
нистративнонаказателна отговорност съгласно 
действащото законодателство на Република 
България.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър: 
Ив. Василева
8296
ЗАПОВЕД № РД-826
от 8 декември 2015 г.
На основание чл. 110 във връзка с чл. 113, 
ал. 2 и чл. 109, ал. 2 от Закона за биологичното 
разнообразие поради обстоятелството, че са 
унищожени:
1. Заличавам от Държавния регистър на защи­
тените природни обекти следните вековни дървета:
1.1. Вековно дърво от вида летен дъб (Quercus 
robur), намиращо се в местност Голямото дърво, 
землището на с. Чомаковци, община Червен 
бряг, област Плевен, обявено със Заповед № 306 
от 7.04.1983 г. на Комитета по опазване на при­
родната среда при Министерския съвет (ДВ, 
бр. 36 от 1983 г.). Вековното дърво е заведено в 
Държавния регистър на защитените природни 
обекти под № 1449.
1.2. Вековно дърво от вида цер (Quercus cerris), 
намиращо се на улица Мирчовска 10 в земли­
щето на с. Ракита, община Червен бряг, област 
Плевен, обявено със Заповед № 441 от 7.08.1978 г. 
на Комитета по опазване на природната среда 
при Министерския съвет (ДВ, бр. 74 от 1978 г.). 
Вековното дърво е заведено в Държавния регис­
тър на защитените природни обекти под № 1010.
1.3. Вековно дърво от вида цер (Quercus cerris), 
обявен в група от три цера и един летен дъб, 
намиращи се в местност Бончовец, землището 
на с. Садовец, община Долни Дъбник, област 
Плевен, обявено със Заповед № 306 от 7.04.1983 г. 
на Комитета по опазване на природната среда 
при Министерския съвет (ДВ, бр. 36 от 1983 г.). 
Вековното дърво е заведено в Държавния регис­
тър на защитените природни обекти под № 1456.
1.4. Вековно дърво от вида летен дъб (Quercus 
robur), намиращо се в местност Скелята, землище­
то на с. Бегово, община Калояново, област Плов­
див, обявено със Заповед № 1042 от 30.11.1984 г. 
на Комитета по опазване на природната среда 
при Министерския съвет. Вековното дърво е 
заведено в Държавния регистър на защитените 
природни обекти под № 1640.
2. Промяната да се отрази в регистрите по 
чл. 113, ал. 1 от Закона за биологичното разно­
образие. 
Заповедта подлежи на обжалванe по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър: 
Ив. Василева
8297